ועדת הכספים, כנסת 17, פרוטוקול מספר 848, 2008-07-08 12:40

סטס מיסז'ניקוב: אני פותח את ישיבת ועדת הכספים בהצעת חוק שירותי הדת היהודית (תיקון מס' 13), התשס"ח-2008.

סטס מיסז'ניקוב: אתמול בדיון שקיימנו לממשלה היו כמה הסתייגויות.

סטס מיסז'ניקוב: במליאה תיקנו את התיקון הטכני וגם קיבלנו פטור מחובת הנחה וזה חזר עלינו.

סטס מיסז'ניקוב: חבר הכנסת ריבלין, אתה אתמול הבנת את שני התיקונים עליהם ניסה לדבר האוצר.

סטס מיסז'ניקוב: לדעתך הם ראויים?

סטס מיסז'ניקוב: אני סומך עליך.

ראובן ריבלין: אני חושב שהם כן ראויים משום שהם על דעת כל המרכיבים.

ראובן ריבלין: גם הבוקר ייצגתי אותך משום שידעת שתתיר לי לבקש פטור מחובת הנחה.

ראובן ריבלין: אני חושב שהתיקונים הם ראויים.

ראובן ריבלין: אנחנו כמובן נצטרך לעשות איזושהי תחנה, אם זה יהיה אחרי שנתיים, שלוש או ארבע, ואז נבדוק אותם, אבל בהחלט התיקונים נשמעים הגיוניים.

סטס מיסז'ניקוב: אנחנו מקבלים את זה כפי שזה בלי הסתייגויות.

ראובן ריבלין: נכון.

יעל מבורך-לוי: משרד הפנים מתכוון להגיש הסתייגויות במליאה.

ריקי ארמן: ממשרד האוצר, אבל ביושר אני אומרת שמשרד הפנים מתכוון לעשות זאת.

סטס מיסז'ניקוב: האם זה שמשרד הפנים מתכוון להגיש הסתייגות אומר שמתחילים להיות כאן סיפורי עם תקציבים?

ריקי ארמן: לא.

ראובן ריבלין: היתרון הוא שמשרד הפנים הגיש את ההשגה במקום שאתה תגיש אותה.

ראובן ריבלין: אנחנו מקבלים את גרסת הוועדה ומשרד הפנים, כפי שהיא היטיבה לומר, אנחנו הרי נטלנו ממנו איזושהי סמכות ויצרנו מערכת שפועלת ישירות ובכסף צבוע.

סטס מיסז'ניקוב: לפרוטוקול.

סטס מיסז'ניקוב: כיוון שאין כאן יועץ משפטי אני אומר שיש לי הסתייגות דיבור ואחר כך אני אומר זאת גם ליועצת המשפטית.

ראובן ריבלין: גם אני מבקש הסתייגות דיבור.

סטס מיסז'ניקוב: הסתייגות דיבור במליאה.

יעקב ליצמן: גם אני.

סטס מיסז'ניקוב: טמיר יציין את זה ואחר כך אני אחתום על כך.

סטס מיסז'ניקוב: חברי הכנסת ריבלין, ליצמן, סלומינסקי ואני.

סטס מיסז'ניקוב: מי בעד הצעת חוק שירותי דת יהודיים (תיקון ספר 13)?

סטס מיסז'ניקוב: ה צ ב ע ה אושר

ראובן ריבלין: אתה לא צריך הסתייגות כי אתה מציג את החוק ואתה עונה להסתייגויות, כך שאתה יכול לדבר כמה שאתה רוצה.

סטס מיסז'ניקוב: לא, אני רוצה להסתייג שם על משהו.

ראובן ריבלין: אבל דיבור.

סטס מיסז'ניקוב: דיבור.

ראובן ריבלין: אתה רוצה להצביע על משהו?

סטס מיסז'ניקוב: כן.

ראובן ריבלין: אם כן, זאת הסתייגות ולא דיבור.

סטס מיסז'ניקוב: הסתייגות מהותית.

ראובן ריבלין: אני רוצה רק הסתייגות דיבור.

שלי יחימוביץ': אתה צריך לציין מה ההסתייגות.

סטס מיסז'ניקוב: אני מציין לפרוטוקול שההסתייגות שלי, יש שם קטע שמאוד מאוד מפריע לי, שכביכול אנחנו נותנים למשרד הפנים או למשרד האוצר לגבות כספים שחייבים לרשויות אם הן לא משלמות לאותן מועצות.

סטס מיסז'ניקוב: אני רוצה להסתייג שזה לא יילקח משום מקום אחר חוץ מאשר ממענקי האיזון או מתוכניות הבראה.

ראובן ריבלין: תבקש שינסחו לך את זה.

סטס מיסז'ניקוב: אמרתי את זה לפרוטוקול ואחר כך אני אעדכן את היועצת המשפטית.

סטס מיסז'ניקוב: אני מעלה את זה למעלה ושם אנחנו נצביע.

סטס מיסז'ניקוב: תודה.